Die kombuis se koue kraan werk glad nie. Ons moes water by die buitekraan tap vir ketelwater. Van die gloeilampe het nie gewerk nie. Ons moes die kontakpersoon skakel, sy het dit toe kom vervang. Die wasbak in die hoofbadkamer is los en dit moet vasgehou word om te gebruik. Daar is ook nie ’n prop vir die wasbak in die hoofbadkamer nie. Die bank se matras van die hoofslaapkamer se balkon is gedaan. Mens voel die springs van die matras. By die deur op die balkon is daar geen handvatsel aan die buitekant nie. Die buitebraai se lig werk nie, ons het dit vervang. Die vlieë was ’n groot las! As ons hieroor ingelig was kon ons voorbereid wees. Daar is geen koffie, melk of suiker voorsien nie, nie eens vir 1 oggend nie. Daar was geen hand sanitiser of seep uitgesit met Covid-19 in ag geneem nie. Ons sal weer van Slakkepas gebruik maak of dit aanbeveel indien daar na hierdie punte omgesien gaan word. Ons het al minder betaal vir plekke met baie meer waarde.
Dit was baie lekker. Ons as gesin het dit baie geniet. Verblyf is ook goed. 'n Groter yskas sal wonderlik wees, asook om balustrade bo toe te maak, bietjie onveilig vir kinders. Dwarskersbos is 'n fantastiese plek en Slakkepas is baie mooi!
'n Eerste besoek, een wat beslis die beste impak gemaak het om gou weer terug te keer. Ons beste kompliment gaan beslis vir netheid aan Slakkepas 18, so dankbaar en waardeer dit opreg. 'n Alles-in-een toegeruste woonplek, naby alles en dit boonop teen 'n baie bekostigbare tarief. Vriendelikheid van almal tydens bespreking, almal betrokke by Slakkepas 18 en die van die gemeenskap in Dwarskersbos, maak ons eerste bespreking beslis 'n treffer wat lank onthou sal word. Buigsaamheid op elke vlak was baie welkom en ons het dit waardeer. Baie dankie aan almal betrokke, daarvoor.
Dit is 'n baie lekker kothuis om in te bly. Die onderdak braai buite is gerieflik as dit reën. Die yskas is groot genoeg vir ten minste 5 dae se verblyf. Die TV kom handig in om jou gunsteling sport te kyk. Die onderste bed is nie baie gerieflik om op te slaap nie. Hy het al sy dae gehad. Andersins is dit baie gerieflik ingerig. Sal weer daar gaan bly en beveel dit aan.
Met aankoms in kennis gestel dat lugreëling nie werk nie, maar dat daar 'n waaier (van geen nut) is - waarom nie tydens bespreking nie, want dit is duidelik dat dit lankal nie meer werk nie. 2 klein handdoeke vir 3 volwassenes. Boonste toilet kort 'n deur. Yskas kan nie eers 2 liter koeldrank bottel vat nie en is baie onprakties. As jy hier wil bly moet jy ook baie lief wees vir vlieë.
Ons het lekker gebly daar, die yskas is net baie klein en die kamers bietjie onprakties. Die een dubbel bed is teen die muur so as mens bejaard is gaan jy sukkel om twee mense daar op te slaap. Die boonste badkamer het glad nie 'n deur nie. So as dit 'n klein familie is, is dit regte plek om te besoek.
Ons was as 'n groep mense by Slakkepas 18 en het dit geniet. Die area is lekker stil en dit het al die nodige vir 'n lekker ontspannaweek.